CELEX: 22000D1019(10)
Language: hr
Date: 1999-03-30 00:00:00
Title: Odluka Zajedničkog odbora EGP-a br. 37/1999 od 30. ožujka 1999. o izmjeni Priloga XI. (Telekomunikacijske usluge) Sporazumu o EGP-u

11/Sv. 093
            
            
               HR
            
            
               Službeni list Europske unije
            
            
               127
            
         22000D1019(10)
   
               L 266/25
            
            
               SLUŽBENI LIST EUROPSKE UNIJE
            
            
               30.03.1999.
            
         
      ODLUKA ZAJEDNIČKOG ODBORA EGP-a
   br. 37/1999
   od 30. ožujka 1999.
   o izmjeni Priloga XI. (Telekomunikacijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XI. Sporazumu izmijenjen je Odlukom br. 7/1999 Zajedničkog odbora EGP-a od 29. siječnja 1999. (1)
               
            
         
               (2)
            
            
               Direktivu 97/13/EZ Europskog parlamenta i Vijeća od 10. travnja 1997. o zajedničkom okviru za opća ovlaštenja i pojedinačne dozvole u području telekomunikacijskih usluga (2) treba unijeti u Sporazum.
            
         
               (3)
            
            
               Trebalo bi voditi računa o posebnoj situaciji Lihtenštajna i činjenici da su se telekomunikacijske usluge u Lihtenštajnu do sada pružale u skladu s monopolskim dogovorima sa Švicarskom.
            
         
               (4)
            
            
               Odredbe Direktive 97/13/EZ vezano uz treće zemlje trebalo bi prilagoditi u svrhu Sporazuma,
            
         ODLUČIO JE:
   Članak 1.
   Iza točke 5.cb (Direktiva 97/33/EZ Europskog parlamenta i Vijeća) u Prilogu XI. Sporazumu umeće se sljedeća točka:
   
               „5.cc
            
            
               
                  397 L 0013: Direktiva 97/13/EZ Europskog parlamenta i Vijeća od 10. travnja 1997. o zajedničkom okviru za opća ovlaštenja i pojedinačne dozvole u području telekomunikacijskih usluga (SL L 117, 7.5.1997., str. 15.).
               Odredbe Direktive, u svrhu ovog Sporazuma, imaju sljedeće značenje uz sljedeće prilagodbe:
               
                           (a)
                        
                        
                           u članku 1. stavku 2. i u Prilogu, riječ ‚Ugovor’ je ‚Sporazum o EGP-u’, i riječi ‚posebno članci 36. i 56.’ su ‚posebno članci 13. i 33.’
                        
                     
                           (b)
                        
                        
                           u vezi s odnosima s trećim zemljama opisanim u članku 18. Direktive, primjenjuje se sljedeće:
                           
                                       1.
                                    
                                    
                                       s ciljem postizanja najvećeg stupnja konvergencije u primjeni režima treće zemlje u odnosu na ovlaštenja i djelovanje prema ovlaštenjima, ugovorne stranke razmjenjuju podatke kako je opisano u članku 18. stavku 1., a savjetovanja se održavaju o pitanjima iz članka 18. stavka 2. u okviru Zajedničkog odbora EGP-a i u skladu s posebnim postupcima koje trebaju dogovoriti ugovorne stranke;
                                    
                                 
                                       2.
                                    
                                    
                                       kad god Zajednica pregovara s nekom trećom zemljom na temelju članka 18. stavka 2., kako bi dobila usporediva prava za svoje organizacije, treba nastojati postići jednaki tretman za organizacije iz država EFTA-e.
                                    
                                 
                     
                           (c)
                        
                        
                           u točki 4.7. Priloga Direktivi, riječi ‚obveze Zajednice prema trećim zemljama’ zamjenjuju se i glase ‚obveze Zajednice ili neke države EFTA-e prema trećim zemljama’;
                        
                     
                           (d)
                        
                        
                           u vezi s člankom 3. stavkom 2., pojedinačne dozvole dodijeljene od strane Lihtenštajna također mogu podlijegati posebnim uvjetima koji:
                           
                                       i.
                                    
                                    
                                       osiguravaju trajnost usluge potrošačima u Lihtenštajnu iz pružanja usluga prema bivšim monopolskim dogovorima sa Švicarskom;
                                    
                                 
                                       ii.
                                    
                                    
                                       olakšavaju zamjenu bivših monopolskih dogovora sa Švicarskom kroz uvođenje sustava osnovanog na konkurentnom javnom nadmetanju u vezi s pružanjem osnovnih usluga (kako je određeno na temelju lihtenštajnskog Zakona o telekomunikacijama od 20. lipnja 1996.) u Lihtenštajnu;
                                    
                                 
                                       iii.
                                    
                                    
                                       uzimaju u obzir zahtjeve, u skladu sa zakonodavstvom EU-a, pružanja osnovne usluge u posebnim prilikama vrlo malih mreža.”
                                    
                                 
                     
         Članak 2.
   Tekstovi Direktive 97/13/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 3.
   Ova Odluka stupa na snagu 31. ožujka 1999., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 30. ožujka 1999.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 35, 10.2.2000., str. 37.
   
      (2)  SL L 117, 7.5.1997., str. 15.